Банди Туркистон

Банди Туркистон, каторкӯҳ дар шимоли Афғонистон; аз сафедкӯҳ  бо пастхамии дарозруя, ки аз он дарёи Мурғоб ҷорист, ҷудо мешавад. Тӯлаш қариб 300 км. Баландиаш то 3497 м (к. Ҳавзи Кабуд). Банди Туркистон ба самти шимолу ғарбӣ то теппаҳои доманаи к. Карабели сарҳади ИҶСШ омада мерасад. Дар доманаи кӯҳҳо набототи биёбонӣ, дар минтақаи баландкӯҳ буттаҳои арча тунук меруянд.